
SKRÆKUHYRET SLÅR TIL... 

med 

PETER CARSTEN * SILVANO TRANQUILLI 

Raf Baldassarre • IrinaMalewa • Enrico Osterman 
Marco Bonetti samt 

KLAUS KINSKY 

- i rollen som Edgar Allan Poe - 

Fotograf: SANDRO MANCORE 
Musik: RIZ ORTOLANI 

Indspilnings-leder: FRANCO CARUSO 
Produktions-leder: GIOVANNI ADDESSI 
Manuskript: 

Co-produktion: 

D.C. 7, Roma -W- Paris-Cannes Prod., Paris 
Terra Filmkunst, Berlin 

EASTMANCOLOR - CROMOSCOPE 

- Filmen vises i engelsk version - 







HANDLINGEN: 


I en pub i London fortæller den amerikanske forfatter Edgar Allan Poe en 
af sine berømte gyser-beretninger. 

Den unge amerikanske journalist, Alan Foster, som vil interviewe ham, kom- 
mer i diskussion med Poe og dennes ven, Lord Blackwood, om genfærd og 
overtro. Lord Blackwood får Foster til at indgå et væddemål om - at journa- 
listen ikke tør opholde sig på Blackwood’s gamle familieslot natten til den 
2. november, som ifølge beretninger på egnen er „de dødes nat“, hvor 
slottet beboes af genfærd. 

Blackwood advarer Foster og siger, at ingen hidtil er kommet levende fra 
at have tilbragt denne dødens nat på slottet, men journalisten er fast be- 
sluttet på at vise, at det hele kun er tåbelig overtro. 

Før den skæbnesvangre nat kører Poe og Blackwood den unge journalist i 
lordens hestedroske ud til det forladte slot. De lover ved daggry at hente 
ham igen og ønsker ham held og lykke. 

Da Foster går ind gennem jernporten, er han nær ved at blive gennemboret 
af en af de store spigre på portens inderside. 

Han går ind i slottet, der tilsyneladende længe har stået ubeboet. Den 
uhyggelige stemning og forskellige mystiske lyde får snart journalisten til 
at fortryde, at han har indladt sig på det uhyggelige forehavende. 

Pludselig ser han en ung, smuk kvinde. Hun hedder Elizabeth og tilhører 
Blackwood-slægten. Hun fortæller, at hendes bror, Lord Blackwood for 
evigt har dømt hende til at være indespærret på slottet. 

Foster bliver hurtigt betaget af den smukke og lidenskabelige kvinde. Plud- 
selig dukker en anden kvinde op, nemlig den mørke Julia, som viser sig 
at nære en unaturlig kærlighed til Elizabeth. 

Hun tvinger Elizabeth til at forlade Foster - men om natten kommer Eliza- 
beth ind i værelset, hvor Allan vil tilbringe natten, og de falder i hinandens 
arme. 

Foster opdager med rædsel, at Elizabeths hjerte ikke slår. Netop i det øje- 
blik kommer slottets gartner - Herbert - ind, tilkaldt af Julia. Han vil dræbe 
Foster, men Elizabeth skærmer ham med sin krop, som gennembores af 
indtrængerens kniv. 

Foster løber efter drabsmanden, som slipper bort. Da Allan kommer til- 
bage, søger han forgæves efter Elizabeth. Han møder i stedet en mand, 
Dr. Carmus, som Foster mener var afgået ved døden flere år forinden. Dr. 
Carmus var kendt for sine studier af det overnaturlige. 

De næste timer inden daggry oplever Foster en række fantastiske og ræd- 
selsfulde ting. Han ser, hvordan dramaets hovedpersoner er blevet dræbt år 
forinden - og da han lige før daggry vil flygte, forfølges han af Carmus, 
Julia og Herbert, som kræver hans blod for at de igen kan leve op en 
enkelt nat den anden november - næste år. 

Foster finder sin død på slotsportens jernspigre. Her finder Poe og Lord 
Blackwood hans lig om morgenen. Hans sjæl er vendt tilbage til hans 
elskede Elizabeth på spøgelsesslottet. 

Poe er stærkt rystet. Han føler - at skriver han den historie, vil ingen tro - 
at den er sand. 




EDGAR ALLAN ROE 

- forfatteren der blev forbillede for alle 
kriminalforfattere - - ! 

Farvefilmen SKRÆKUHYRET SLÅR TIL . . . er bygget 
over den verdensberømte forfatter Edgar Allan Poe’s 
uhyggemættede beretninger. Hans eget liv, der langt 
fra var en dans på roser, hævdes af kendere at være 
hans inspiration til hans mange, fantastisk spænden- 
de historier. Uhygge var for ham et vigtigt middel til 
at fange læseren, og få har som han formået at 
skabe en fortællestil, som har dannet skole for alver- 
dens kriminalforfattere. Han døde i Baltimore i 1849 
kun 40 år gammel. Hans produktion var stor og 
spændte vidt, men han fik aldrig selv noget ud af 
denne, og han levede i fattigdom i en stadig rus af 
spiritus og narkotika. 

Edgar Allan Poe var af en nervøs, lidenskabelig og 
ustadig natur. Hans første digtsamling udkom i 1831, 
og som prosaist debuterede han få år senere. Han 
blev den amerikanske romantiks betydeligste digter, 
og hans berømte digt „The Raven“ fra 1845 viste 
hans uovertrufne virtuositet. Hans hemmelige fortæl- 
linger i 2 bind udkom i 1840 og viste hans mester- 
lige evne til at skabe besættende uhyggestemning 
med motiver af legemlige og sjælelige pinsler, død, 
vanvid, forrådnelse og okkulte fænomener som sjæle- 
vandring, dobbeltgængere og mesmerisme. 

Den senest fremviste filmatisering her i landet efter 
en af Edgar Allan Poe’s romaner var „SKRÆKBOR- 
GEN“ - som også blev udsendt af CINEMA FILM. 



